شەفەق
نیوز/ فەرماندەیی پولیس فیدراڵی، ئمڕوو یەکشەممە، دەسگیرکردن دە داواکریاگ ئەرا دەسەڵاتەیل
ئەمنی و دادوەری وە توومەتەیل جیاجیا راگەیان، سێ ژن وە توومەت فرووشتن هوشبەری و دزیکردن
هاناویان.
فەرماندەییەگە
لە بەیاننامەیگ رەسیە ئاژانس شەفەق نیوز وت: وەشوینکەفتن ئەمنی لەلایەن کەرتەیل فیرقەی
دویەم پولیس فیدراڵی لەلای کەرخ بەغداد پایتەخت، رەسیە ئەنجام جیوەجیکردن یاداشتەیل
دەسگیرکردن لەلایەن دادگایل، وەپاڵپشتی مەفرەزەیل ئەمنی، دوو ژن و دوو کەس لە بفرووشەیل
هوشبەری لەناوچەی مەعالف دەسگیر کریان، و دوو کیسەی بویچگ لە مادەی کریستال هوشبەر
و چشتەیل وەکارهاوردنی وەپیان بویە.
وتیش:
 ژنیگ توومەتبار وە مادەی (٤٤٦ دزیکردن) لە
گەڕەک زوبات دەسگیر کریا، و لە ناوچەی تاجی دوو کەس وە مادەی (٤١٣ دەسدرویژی) دەسگیر
کریان.
فەرماندەییەگە
وتیش: مەفرەزەیل لیوای شەشەم سێ کەس لەلایەن مرافەیگ لە گەڕەک عامل دەسگیر کردن، و
یەکیگیان دەوانچە وەپی بویە، دیاریکرد ک هەردوگ توومەتبارەگە دریانە دەس لایەنەیل پەیوەندیدار.
